Diari Oficial de la Generalitat Valenciana


Sumari del DOGV 7168, del 09-12-2013 (2013/11803)

RESOLUCIÓ de 19 de novembre del 2013, del conseller de Economia. Indústria, Turisme i Ocupació, per la qual s'acorda traslladar la quantitat a què puja el finançament no aplicat en la primera selecció d'ajudes per integració com a socis treballadors o de treball en entitats d'economia social.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7168

Data del DOGV
:   09-12-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/11476


Data del document
:   19-11-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

RESOLUCIÓ de 19 de novembre del 2013, del conseller de Economia. Indústria, Turisme i Ocupació, per la qual s'acorda traslladar la quantitat a què puja el finançament no aplicat en la primera selecció d'ajudes per integració com a socis treballadors o de treball en entitats d'economia social. [2013/11966]  
Vista la Resolució de 2 de maig de 2013, del conseller d'Economia, Indústria, Turisme i Ocupació, per la qual es convoquen per a l'any 2013 determinades ajudes destinades al foment de cooperatives i societats laborals per a l'any 2013 (DOCV 7030, 23.05.2013), i que establix que la concessió de les ajudes per a la incorporació de desempleats com a socis treballadors o de treball regulades en la base 15 de l'Orde 35/2012, reguladora d'estes, es finançarà fins a un import global màxim de 1.376.810 euros, dels quals 189.450 euros són finançats pel Fons Social Europeu, Programa Operatiu 2007-2013; 47.360 euros són cofinançament dels anteriors amb fons propis de la Generalitat; i els restants 1.040.000 euros són fons finalistes procedents del Servici Públic d'Ocupació Estatal, cofinançats al seu torn pel Fons Social Europeu. Tots estos fons corresponen al capítol IV, codi línia T5266000.  
  
Vist que en la resolució esmentada s'establix que la resolució de les sol·licituds d'ajuda per a la incorporació de socis es realitzarà en règim de convocatòria oberta, en què s'establirà una primera selecció entre les sol·licituds presentades dins del termini de dos mesos següents a la publicació de la convocatòria i una segona selecció entre les presentades des d'eixa última data i fins a la de finalització del termini màxim de presentació de sol·licituds.  
Vist que l'import màxim de les ajudes per a atorgar a les sol·licituds presentades en el primer dels períodes es va fixar en 1.140.000 euros.  
Vist que, una vegada valorades les sol·licituds presentades en el primer termini indicat que reunixen tots els requisits per a ser beneficiàries de les subvencions regulades en l'Orde 35/2012, de 22 de juny (DOCV 06.07.2012), l'import total de les ajudes que cal concedir en esta primera selecció puja a un total de 707.725,00 euros.   
Atés que, de conformitat amb el que autoritza l'article 59 del Reglament de la Llei General de Subvencions, «quan a la finalització d'un període s'hagen concedit les subvencions corresponents i no s'haja esgotat l'import màxim que cal atorgar, es podrà traslladar la quantitat no aplicada a les posteriors resolucions que es dicten» (art. 59.5).  
  
Atés que en la base 15.8 de l'Orde 35/2012 es fa una previsió expressa per a poder traslladar l'import no disposat a concessions d'ajudes posteriors, i que la resolució de convocatòria en l'apartat tercer establix el règim de convocatòria oberta per a l'exercici 2013.  
  
Atesa la competència per a resoldre este expedient, i fent ús de la delegació que establix la base 6 de les reguladores d'estes ajudes, aprovades per l'Orde 35/2012, de 22 de juny (DOCV 06.07.2012), i de conformitat amb el que establix l'article 47.3 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat, s'acorda:   
  
Traslladar la quantitat a què puja el finançament no aplicat en la primera selecció de la convocatòria oberta, que importa 432.275,00 euros, per a atendre les sol·licituds d'ajudes del segon període, a saber, les presentades des que va finalitzar el termini inicial de dos mesos fins al 13 de setembre de 2013. Per tant, l'import màxim per a atorgar en la segona selecció d'ajudes per a la incorporació de socis pujarà a 669.085,00 euros.  
  
València, 19 de novembre de 2013.- El conseller d'Economia, Indústria, Turisme i Ocupació, p. d. (O 35/2012, 22.06.2012; DOCV 6326, 05.08.2012), el director general de Treball, Cooperativisme i Economia Social: Rafael Miró Pascual.